На основу члана 70.Статута општине Гаџин Хан („Службени лист града Ниша“, бр. 10/2019), члана 3.и 22.Одлуке о општинском већу општине Гаџин Хан („Службени лист града Ниша“, бр.63/2008 и 79/2017) и чл. 64. Одлуке о правима и услугама у социјалној заштити општине Гаџин Хан (Сл.лист града Ниша br. 18/2012, 66/2012, 81/20012, 107/2012, 11/2013, 23/2017 и 63/2017),

 Општинско веће општине Гаџин Хан на својој 3 (трећој) седници одржаној дана 05.04.2019. године, донело је

О Д Л У К У

о усмеравању средстава за финансирање трошкова пружања услуга социјалне заштите утврђених овом одлуком

1 Општина Гаџин Хан је са Републиком Србијом- Министарством за рад, запошљавање, борачка и социјална питања, Београд, ул. Немањина 22, закључила уговор о наменским трансферима у социјалној заштити бр. 400-166/19-I, дана 26.03.2019. године.

2. Министарство за рад, запошљавање, борачка и социјална питања, Београд, се по основу горе цитираног уговора обавезало да општини Гаџин Хан пренесе средстава за наменске трансфере у укупаном изниос од 2.120.189,897 динара на годишњем нивоу.

3. На основу чл. 3. Уговора из тачке 1. Ове Одлуке, у општини наменским трансферима могу да се финансирају услуге социјалне заштите из надлежности јединице локалне самоуправе.

4. општина Гаџин Хан ће у складу са Одлуком о правима и услугама у социјалној заштити општине Гаџин хан одобрени и уплаћени износ од 2.120.189,897 динара усмерити за задовољење следећих услуга у области социјалне заштите:

-услуга помоћи у кући

-услуга личног пратиоца детету са инвалидитетом као подршка за задовољавање основних потреба у свакодневном животу.

5.Општинска управа ће вршити финансирање пружања услуга из ове одлуке у складу са уговорима о финансирању које закључује са пружиоцима услуга који испуњавају законске услове за пружање исте.

Број:06-400-214/19-III

У Гаџином Хану, 05. априла 2019.године

ОШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

 Марија Цветковић